LidanRubinov/Halacha-QA huggingface dataset:
שאלה: השם  נוגה  לבת: האם טוב לקרוא לילדה בשם נוגה? הרי לפי הקבלה זה שם של קליפה- "קליפת נוגה".
תשובה: במילה נוגה יש גם משמעות טובה, ואם מתכוונים לטוב אין לחשוש.
שאלה: מכירת כלי נשק לגויים:.הגמרא כותבת שאסור למכור נשק לגויים והרמב"ם פוסק את זה להלכה משום השחתת העולם. רציתי לדעת מה הדין לימינו, אנו עם כל התעשיות הצבאיות שיש במדינה - האם מותר להם למכור נשק לאומות העולם והאם מותר על פי ההלכה לעבוד שם? (אע"פ שרוב היצור נשק של התעשיה נועד לגויים ומעט למדינה) אם יש סיבה להתיר?
תשובה: אין הכי נמי לא ראוי שישראל תמכור נשק התקפה לנוכרים, אלא רק נשק הגנה.
שאלה: שעון מעורר כנגד עונג שבת: לפני שבת שכחתי לכבות את השעון המעורר, (ששומעים בכל הבית) ולפנות בוקר בשבת הוא החל לצפצף ללא הפסקה. האם מותר לי ללחוץ על כפתור הכיבוי של השעון, השעון מפריע לעונג שבת שלי.
תשובה: מותר לטלטל את הפלפון בשינוי ולהטמין אותו בארון בגדים.
שאלה: ספירת העומר: שבוע טוב אני שומר עומר ומיום לפני ערב פסח לא התגלחתי ולא הסתפרתי אני אשכנזי ושומר עד שבועות השאלה שלי האם מותר לי לקצץ את הזקן במהלך בתקופה הזאת או שאסור לי? בכללי אני ביום יום הולך בלי זקן אודה לכם על העזרה המשך יום טוב
תשובה: האשכנזים נוהגים להתגלח בלג' בעומר. והשנה מותר גם לפני שבת כיון שלג' בעומר במוצ"ש.
שאלה: כשרות תחליף חלב לתינוקות : לביתנו התינוקת כנראה יש אלרגיה למוצרי חלב והרופאה אמרה לתת לה תחליף חלב מיוחד לתינוקות אלרגיים, היבואן אמר שיש הכשר לתחליף חלב בשם נוטרמיגן ליפל 1 וההכשר הוא של הרבנות הראשית של הולנד הם שלחו לנו תעודת כשרות אך על האריזה של המוצר לא מצויינת כשרות האם ניתן לסמוך על זה? כ"כ רצינו לדעת האם המוצר נוטרילון פפטי ג וניור כשר כי אלו 2 מוצרים מתחרים והבנתי מהרופאה שהטעם של המוצר הזה יותר טעים לתינוקות. ב מראש
תשובה: ב"ה שלו-ם וברכה תכנסי לאתר של הרבנות הראשית מחלקת יבוא לרשימה של מוצרים מאושרים תקישי ctrl f ותרשמי במלבן חלב לתינוקות. בהצלחה הרב חגי בר גיורא
שאלה: הלל ולימוד ביום ירושלים: לכבוד הרב שליט"א! א האם לדעת הרב יש לומר ביום ירושלים הלל שלם ללא ברכה כמו שכתב לגבי יום העצמאות או שצריך לברך על ההלל? ב מה מומלץ ללמוד ביום ירושלים?
תשובה: א. לכל הפחות לומר הלל שלם בלי ברכה לספרדים, ולאשכנזים עם ברכה. ב. פרק א' במסכת כלים עשר קדושות הן וכו' וברמב"ם בהלכות בית הבחירה את ההלכות המקבילות.
שאלה: מקום קבורת הבן איש חי זיע"א: ידוע שהבן איש חי זיע"א, נקבר בבגדד. ישנם סיפורים שאומרים שנאלצו להוציא אותו משם ולקבור אותו במקום אחר, וישנו סיפור מוכר על איזשהו חלום של אחד החכמים שבעקבותיו בנו לרב מצבה בירושלים, או שחלק מנשמת הרב עלתה לירושלים, משהו כזה. א האם כיום אפשר לדעת בוודאות את מקום קבורתו של הרב? ב האם יש עניין להתפלל על הציון בירושלים? ו
תשובה: א. מקום קבורת הרב בבגדד ידוע. ב. ויש ענין להתפלל על הציון בירושלים, כיון שהונח לכבודו יש גם שם אחיזה לקדושתו.
שאלה: קניית רהיטים כשהבעל אבל: לפני חג הפסח האחרון תכננו אני ובעלי לקנות סלון חדש מאחר ומצב הספות גרוע. במהלך החג חמי נפטר, האם אני יכולה לקנות את הסלון בלעדיו או שאסור לקנות כל השנה? כמו כן האם אני יכולה לקנות כלי בית, תמונות, שעון וכו? אנחנו בדיוק סיימנו שיפוץ לפני החג והייתה לנו רשימת קניות. אשמח לקבל תשובה בנושא
תשובה: האיסור חל רק על בגדי בעלך ברהיטים אין איסור מפורש בפרט כשאת זקוקה להם את יכולה לקנות ובעלך ישתמש לאחר שאת ובני הבית ישתמשו כמה ימים
שאלה: הלכות שבת ותכלת: לרב א. אם אפשר לשאול איזה פתיל הרב הולך דק חצי דק עבה או חצי עבה.? כמה חוליות 7 או 13.? ב. האם יש בעיה לשחק טאקי משום בורר.? נגיד יש לי קלף מתאים אז אני לוקח מהידים שלי ושם באמצע איפה ששאר הקלפים. ג. בשבת אחרי ששטפתי ידים לנטילה בבית כנסת משכתי את הנייר והוא נקרע זה חילול שבת.? ד. ידוע שמעיקר הדין מותר ללמוד למבחן בשבת. מותר גם למבחן באנגלית.? יש מקצועות שאסור.?
תשובה: א. אני נוהג לשים חצי חוט דק, כמו הרמב"ם, ועושה 7 חוליות. בכל חוליה יש 3 כריכות. בחוליה הראשונה מתחיל בלבן ובחוליה האחרונה מסיים בלבן. ב. אם אתה לוקח את מה שאתה רוצה אין בורר, בורר יש רק אם אתה שם בצד את מה שאינך רוצה, ולכתחילה יש להחמיר שלא לברור גם במשחק. ג. היות ולא התכוונת זה לא חילול שבת. ד. בעקרון מותר אבל זה לא ראוי. הרמב"ם אומר שלכתחילה לא ילמד לימודי חול, לכתחילה אבל אם אתה לחוץ על זה - מותר.
שאלה: רופא מומחה מול רופאים ומכירות: ב"ה שליט"א בני רופא מומחה ועובד במרפאות ולא בבית חולים. מטבעו נעים הליכות והוא מרגיש שהסובבים אותו מנצלים זאת לא לחיוב שאלתו איך עליו להתנהג מול הרופאים שלא מומחים ומול הקולגות
תשובה: להתרחק מחברתם של הנצלנים ולהיות בחברה של אנשים הגונים.
שאלה: להשלים קורבנות אחרי תפילת מנחה: במניין בו אני מתפלל, אומרים קורבנות מהר ואינני מספיק להשלים אמירתם. האם מותר לומר קורבנות של מנחה אחרי שהמניין סיים תפילת מנחה?
תשובה: בהחלט, כך נכון לעשות.
שאלה: לקחת כסף לצורך גמ ח: האם מותר לי לקחת צדקה לגמ ח שפתחתי בקופת צדקה רגילה? ואם לא, באיזו דרך לעשות את זה?
תשובה: אסור לשנות שימוש כסף שכבר נתן בקופה לשם עניים, לשימוש אחר כגון גמ"ח הלוואות. מותר לשים כסף בתחילה בקופת צדקה על מנת שישתמשו בהם להלוואה. לכן, אם אדם רגיל לתת את תכולת קופת הצדקה שבביתו באופן קבוע לעניים או לתלמוד תורה וכדו', ונתן כסף בקופה על דעת הרגלו, אסור לו לשנות ייעוד הכסף לאחר שהקופה התמלאה. (ערוך השולחן סימן רנט סעיפים ה, ו) אך מותר לו לרוקן הקופה, ולכוון שמכאן ולהבא נותן הכסף בקופה עבור פתיחת גמ"ח הלוואות. מותר לאסוף כסף עבור גמ"ח הלוואות כל עוד אינו גורם לציבור התורמים לחשוב שהכסף ניתן למטרה שונה. הרב מרדכי גרוס.
שאלה: מצווה הבאה לידך בתפילה: אם נכנסתי לבית כנסת באמצע התפילה, ואני יודע שיהיה עוד מניין בעוד כמה זמן, האם מותר לי לצאת ממנו וללכת למניין אחריו, או שמא אני אעבור על מצווה הבאה בידך אל תחמיצנה?
תשובה: אם בביהכנ"ס השני תוכל להתפלל את כל התפילה כסדר בלי דילוג, או שם מתפללים יותר לאט ובכוונה או יותר שקט - מותר לך לעזוב.
שאלה: בר מצווה בערב ראש השנה: לכבוד כבוד הרב שמי נתן ואני מכין ומלמד נערים לקראת הקריאה בתורה בבר מצווה. חלק גדול מתלמידי הם חילונים אשר מעוניינים לקרוא רק חלק מהפרשה בשבת או בשני חמישי. כעת הגיע אלי תלמיד אשר תאריך בר המצווה שלו יוצא ביום רביעי כ"ט באלול (ערב ראש השנה). הצעתי לו שהוא יכול לקרוא או את אחת מהקריאות של ראש השנה, או חלק מהקריאה בשבת העוקבת- פרשת האזינו. כידוע לך, חילונים אשר אינם שומרים שבת וחג ירצו שקרוביהם יגיעו לשמחה ולקריאה ולכן בד"כ במקרה כזה אני מציע באמת שהנער יקרא בשני חמישי כדי שלא יהיה חילול שבת. במקרה זה, הנער לא יכול לקרוא למיטב ידיעתי ביום שני של אותו השבוע מכיוון שהוא עדיין לא בר מצווה (יומיים לפני) והוא לא יכול לקרוא בחמישי מכיוון שזה ראש השנה וזה יהיה חילול חג. בעלי השמחה אינם רוצים לחלל את השבת וגם לא אורחיהם ולכן אני מתייעץ איתך מה ניתן לעשות. האם יש לך רעיונות. אשמח לשמוע בהקדם.
תשובה: קריאת ר"ה מיוחדת ולא מתאים שנער בר מצוה יקרא אותה מה גם שיש חשש שחלק מהאורחים יחלל את החג מומלץ שיקרא ביום ב או ה' בעשי"ת
שאלה: חמץ שלא נמכר ועבר עליו הפסח: אני מתגוררת במרכז, ניקיתי והכשרתי את הבית כולל בעור חמץ לקראת הפסח ונסעתי לכל החג למשפחה באילת. החמץ משאר בארון ובמקפיא גיסי היו היה אמור למכור לי את החמץ כבכל שנה אך השנה מפאת לחץ החג שכח. ברשותי הרבה חמץ ממש כגון מספר חבילות של קמח שיפון וקמח מלא מספר חבילות פתיתים ומספר חבילות ספגטי. שהם כולם חמץ גמור ואני יודעת שהם אסורים אפילו בהנאה פשוט כואב לי הלב לזרוק משום הפסד וגם בל תשחית. אולי יש איזשהו פיתרון או שצריך לזרוק?
תשובה: ב"ה שלו-ם וברכה צריך לזרוק את הכל חוץ מקמח מלא ושיפון. הרב חגי בר גיורא
שאלה: קדיש ואזכרה לאחר שנה מעוברת.: 1. אני קיבלתי על עצמי לומר קדיש על דוד שלי. הוא לא שמר תורה ומצוות בכלל אבל היו לו זכויות אחרות - יישוב הארץ ומלחמה עליה. האם להמשיך לומר עליו קדיש גם בחודש ה 12? 2. האם לאחר שנה מעוברת יש לקיים אזכרה ועליה לקבר לאחר 12 חודש (כך כותב הפני ברוך) או בתאריך היארצייט לאחר 13 חודש (כך כותב בגשר החיים)?
תשובה: 1. אפשר לומר קדיש עד סוף השנה ויש בזה תעלת לנפטר. 2. אם אפשר לעלות ראוי בשני התאריכים אבל אזכרה לעשות פעם אחת.
שאלה: דימיון מודרך ומדיטציה: האם קיום תרגילים של דימיון מודרך מותרים על פי היהדות כדי להשיג רוגע, ביטחון עצמי וכו (כי הדבר דומה במעט למדיטציה שהיא עבודה זרה)?
תשובה: : גם הרמב"ן באיגרתו מתחיל בתרגיל של דיבור בנחת. הנפש מתפעלת מהמחשבות התנועות והחושים. אם הדבר נעשה בנקיות ללא קשר לדמיונות של עבודה זרה הענין מותר.
שאלה: קיטניות בפסח לחולה צליאק: לרב, אני חולה צליאק ופסח אומנם עבר, אבל במשך החג היה ליקשה שאסור לי לאכול מצה וכול דבר שיש בו גלוטן. האם מותר לי לאכול קטניות בפסח?
תשובה: לחולה צליאק כמו לכול חולה אף שאין בו סכנה מותר לאכול קטניות בפסח, אומנם חולה צליאק איננו חולה כאשר אינו אוכל גלוטן אך סובל מחוסר מזון ולכן לא גזרו עליו את הגזירה. כיון שמדובר בשינוי לכול החיים ולא למחלה זמנית ועוברת יעשה התרת נדרים.
שאלה: ההשתדלות משפיעה על הפרנסה שנגזרה משמים?: הרב, התעוררה לי שאלה באמונה שמפריעה לי- אומרים תמיד שהפרנסה נקבעת משמים והאדם רק עושה את ההשתדלות בכדי להוריד את השפע, ולכן אם השפע שהוקבע לך הוא x לא ההשתדלות לא תוסיף לך עוד שפע. אולם בסטטיסטיקה פשוטה אפשר לראות שככל שאדם עובד יותר שעות כך גם הוא מרוויח יותר כסף, א"כ הפרנסה נקבעת עפ"י ההשתדלות ולא עפ"י השפע האלוקי, הרב
תשובה: ממקורות רבים אנו למדים, שהשתדלות האדם הינה תנאי להצלחתו. ראה למשל בספר העיקרים מאמר ד פרק ו, שמביא כמה ראיות לכך: "ויתבאר מכל זה שהחריצות טוב בכל דבר, ובעבור זה היה שלמה משבח החריצות ואומר ויד חרוצים תעשיר, ומגנה העצלה להעיר האדם שישתדל להשיג מבוקשו בכל מאמצי כחו, וכן אמרו רבותינו למען יברכך ה' אלהיך יכול יושב ובטל, תלמוד לומר בכל מעשה ידך אשר תעשה, הנה בארו שברכת השם יתברך תגיע ותבא עם ההשתדלות, וכן אמר המשורר אם ה' לא ישמר עיר שוא שקד שומר, אבל אם ה' ישמור עיר יפה שקד שומר, שעם השמירה וההשתדלות האנושי יגיע העזר האלהי ולא בזולתו. ובעבור זה ראוי שישתדל האדם בחזקת היד בכל הדברים שאפשר שיושגו בהשתדלות האדם, אחר שנדע שההשתדלות מועיל בכל דבר ובכל הפעולות על דרך שבארנו". מהו המינון הנכון של ההשקעה בפרנסה? רבינו אברהם בן הרמב"ם מבאר שאמנם האדם צריך לפעול אך גם לא לשקוע בכך ראשו ורובו, באופן המשכיח ממנו את עבודת ה'. ראה בהרחבה בספרו 'המספיק לעובדי ה'', ואעתיק משם מעט: "ואין דברי שלמה בשבח העבודה ובגנות הבטלה מחייבים התמכרות לעניני העולם הזה. ומה שמעוררים עליו הוא שעבוד האדם למחייתו באמצעים רגילים, בלי הפרזה והתמכרות יתירה, ויכיר בפנימיותו בעקרון התורה לגבי הביטחון ויקדיש את רוב עתותיו לעיסוק בתורה ולקיום מצוותיה. השמר אפוא לאל תשקע ראשך ורובך בעבודה ובדאגות פרנסה, פן תהיה כאותם הרשעים שאינם בוטחים ה' יתעלה אלא באמצעים וגורמים חיצונים, ומתעלמים ממי שהוא מסבב הסיבות ומפעילן. ולא תצא חוצץ כאחד הריקים ותיחפז בעזות פנים, לסמוך על הביטחון בלבד בלי התעסקות בעבודה, כי לכך דרושה התכשרות מדרגת עד שתגיע למעלה זו. אלא ראה את הביטחון בה' יתעלה כמחייב אותך לסמוך עליו תוך כדי עיסוק באמנות רגילה והצטמצם במלאכה פשוטה, שאינה טורדת אותך מעבודתו יתעלה אלא כדי הצורך. אזי תהיה בעל ביטחון אמיתי ואחר כך תעלה למעלה מזה, עד שה' יתעלה בחסדו   אם כך יעלה רצון מלפניו ברוב חסדו ורחמיו   ישחררך מן היגיעה למחייתך. ארחיב מעט את היריעה. במספר מקומות אנו רואים, ששיבחו חכמים את המלאכה, וראו בה ערך חיובי מצד עצמו (ראה למשל אבות דרבי נתן פרק י"א בהרחבה רבה)  ואילו במקומות אחרים אנו רואים שהצורך של האדם לעמול לפרנסתו הוא תוצאה ועונש של חטא אדם הראשון (האדם התקלל 'בזיעת אפך תאכל לחם', וראה במסילת ישרים סוף פרק כ"א). כשנדייק בכל המקורות ניווכח, שהעובדה שהאדם צריך לעמול כדי להתקיים ולחיות, היא אכן תוצאה של חטא אדם הראשון. קללה זו כוללת גם את מימד הצער שבפרנסה. אולם כאשר מדובר על המלאכה כשלעצמה, על העיסוק ביישובו של עולם, הרי זה דבר טוב כשלעצמו. היה ראוי להרחיב בדבר עוד, אך במסגרת אחרת.
שאלה: הקול במעמד הר סיני על פי הרמב"ם: יש לי שאלה על הרמב"ם במורה נבוכים חלק שני פרק ל"ג בעניין מעמד הר סיני. הרמב"ם כותב שם שבני ישראל שמעו רק את הקול של 2 הדברות הראשונות והם הצליחו להבין את תוכנם ללא פרוש המילים. אבל בכל זאת יש להדגיש שהם הבינו את משמעותם. שאלתי היא ואם הם היו שומעים נגיד את הקול של שני הדברות האחרונות האם הם עדיין היו מצליחים לדעתו להבין את משמעותם או עדיין היו משיגים מהם את תוכן 2 הדברות הראשונות? כלומר האם העובדה שהם שמעו את הקול של 2 הדברות הראשונות דייקא יש משמעות? כלומר הקול ששמעו היה מכוון דייקא לשתי הראשונות והיה בו פונטציאל להבנת הדברים או שמעות הקול בכלל לא היתה חשובה? ב
תשובה: לשואל לפי הרמב"ם (מורה נבוכים ב, לג) בני ישראל שמעו מפי הגבורה את שתי הדברות הראשונות דווקא, אלא ששמעו קול בלא חיתוך אותיות ומילים. משה רבנו הבין את מה שישראל לא הבינו ופירש להם. נאמנה
שאלה: שבת בערב ל"ג בעומר במירון: הרב. הרב כתב בכמה וכמה תשובות באתר שכשל"ג בעומר חל במוצאי שבת אין ליסוע למירון במוצאי שבת אלא למחרת בבוקר או לכל הפחות לפנות בוקר - כדי למנוע חילול שבת. האם לדעת הרב יש בעיה להגיע למירון ביום שישי ופשוט לעשות שם את השבת?
תשובה: כל דבר המסייע לחילול שבת הוא חילול ה'.
שאלה: הכל אור אין סוף?: שמעתי מחבדני"ק הטוען שמה שנדמה לנו שיש מחשב, עץ וכו' זה הכל בעצם אור אין סוף. האם כוונתו לומר למעשה שהמחשב והעץ לא קיימם כומר העולם הגשמי הנ"ל ובתוכו אנחנו אינם אלא אשליה חס ו? ב
תשובה: שמחתי מאוד לקבל את שאלתך היפה, שאלה עמוקה שדורשת לימוד מסודר. אנו האנשים הפשוטים, רואים בעיניים שלנו את העולם הגשמי, בו אנו חיים באופן הפשוט, אך חכמנו זכרונם לברכה לימדו אותנו שמעבר לעולם החומרי, יש גם עולמות רוחניים. עולמות אלו הן הפנימיות של העולם הגשמי שבו אנו חיים. לכל עולם יש תפקיד והשפעה שלו. ישנם צדיקים שמסוגלים לחיות ביחד ברמות שונות של העולמות הפנימיים, אך רוב רובם של האנשים הפשוטים חיים ברובד החיצוני, מתוך ידיעה שיש רבדים פנימיים שמשפיעים על הרובד החיצוני של העולם. ככל שאדם זוכה להתעמק יותר במציאות העולם, הוא מבין שהעיקר נמצא בפנימיות, והחיצוניות פחות משמעותית. כמו לדוגמא, שאנו מבינים שעיקר האדם זה התכונות והאופי שלו, ולא המראה החיצוני שלו. חסידות חב"ד היא חסידות עמוקה מאוד, שעוסקת ברבדים הפנימיים העמוקים ביותר של העולם, ובה יש אוצרות גדולים הן בהבנה של העולמות הפנימיים והן בכל היחס שלנו לעולם. אלא שכאשר אדם נכנס לרבדים שאין לו באמת השגה בהם, הדבר עלול לגרום לו לבלבול ולטשטוש של כל האמונה, ושל כל הדרך של ההסתכלות על החיים. ודאי שהעולם שלנו לא אשליה ולא דמיון, ודאי שלכל מעשה שלנו יש משמעות, ובודאי שהתורה אמיתית ומובילה אותנו לדרך איך לחיות נכון ואיך לבנות את הקשר עם אבינו שבשמים ועם כל אחד ואחת בעם ישראל. אלא, שמי שמבין בעולמות הפנימיים, יודע שאין ניתוק בינם לבין העולמות החיצוניים אלא להיפך, העולמות הפנימיים מגלים לנו את המשמעות של העולם החיצוני, לדוגמא כשאדם נותן צדקה לעני, בעולם החיצוני הוא עשה מעשה טוב, אך מי שמבין בעולמות הפנימיים יודע כמה שפע משמים מושך המעשה הזה, כמה השפעה עצומה יש בו, וממילא גם מסוגל לעשות אותו ביתר שלמות. אדם שלא עיכל נכון את התפיסה של חשיבות העולמות הפנימיים, מגיע לעיוות, ולכן חכמנו זכרונם לברכה הזהירו אותנו מאוד, שלא לעסוק במה שאנו לא מסוגלים לקלוט, שהוא עלול לפגוע בנו. לכן, אל תתעסק עם מה שמעבר לך, אלא אם כן תוכל ללמוד עם רב שמבין בפנימיות התורה, והוא ידריך אותך איך להיכנס פנימה ולבנות בתוכך את ההבנה של העולמות הפנימיים בלי לסתור את העולמות החיצוניים. סליחה שאינני נכנס לפרטים בכל העיסוק בנושא, שאין זו המסגרת המתאימה, אך אוכל לכוון אותך למישהו שתוכל ללמוד איתו את הדברים. בברכת הצלחה רבה הרב יצחק גרינבלט.
שאלה: מזוזה שנקבעה בשבת: קבעתי מזוזה לפני צאת השבת, האם עלי לקבוע את המזוזה מחדש? לברך מחדש? מה עלי לעשות.? מראש ירון
תשובה: ב"ה שלו-ם וברכה אם קביעת המזוזה נעשתה בשבת בשוגג אין צריך לקבוע את המזוזה מחדש. ואת הברכה מברכים לפני קביעת המזוזה לכן ברור שגם אין לברך מחדש. אם קביעת המזוזה נעשתה בשבת במזיד יש לקבועה שוב (לשם חינוך) ולא לברך מטעם ספק ברכות להקל. הרב חגי בר גיורא
שאלה: חללה וכהן: היי אני חללה וחבר שלי הוא כהן, לפני כמה זמן נודע לנו שאנחנו לא יכולים להיות ביחד השאלה שלי היא כזאת : אם אני בהריון מה אפשר כדי להתחתן ברבנות ומי יכול להותיר לי את החללות הזאת הרי אני לא באמת אשמה בטעויות שההורים עושים בלי לחשוב
תשובה: ב"ה לך. צר לי לשמוע שהגעתם למבוי סתום כואב כל כך. מאוד כואב שההורים עשו צעד כל כך לא טוב, צעד שנוגד כל כך את התורה, וגורם לילדים שלהם לבעיות גדולות כל כך. פעמים רבות אדם לא מסתכל על העתיד, וכשהוא מגיע הוא מבין עד כמה טעה בעבר, ועד כמה הנזקים שהוא יצר גדולים. דוגמא לדבר, אדם שמאוד מתחבר לקרובת משפחה שלו, קרובה במדרגה ראשונה, והאהבה כל כך קיימת, שהיא מובילה אותם להתחתן, בסופו של דבר סיכוי גדול מאוד שיוולדו להם ילדים פגועים, ילדים שיהיו צריכים למשוך איתם את הפגיעות במשך שנים בלי לדעת מה המשמעויות הנוספות שנובעות מכך. אם היו ההורים האלו מסוגלים להתעלות מעל הרצונות האישיים, ולבחון את הדברים במבט רחב יותר, עם בחינה של כל המשמעויות האלו, אולי היו יכולים למנוע זאת. זה מאוד כואב וקשה, אך אין פתרון למצב הזה, שכן יש דברים שאי אפשר לפתור. כמו ילד פגוע שנולד מטעות של ההורים, אין אפשרות לשנות, כך גם חללות, אי אפשר לשנות. האם את אשמה? לא! ודאי שלא! אך זו מציאות שאת נמצאת בה ואת נדרשת להתמודד איתה. בכל התמודדות שהאדם מגיע אליה יש לו שתי אפשרויות להגיב, אפשרות אחת היא לראות את המחסום, לכעוס, לנסות להתנגד ולהתמלא תסכולים, ויש אפשרות אחרת, להפוך את הקושי לאתגר, להתבונן מה אומרים לי דרך המציאות הזו, ואיך אני מתעלה ממנה. אני יודע שזה לא קל, אבל חשוב להסתכל נכון על הדברים. בניגוד לבעית ממזרות, או למום גופני, שבו אין אפשרות כלל להמשיך הלאה, חללות היא רק בבעיה עם כהן, אבל לא אם שאר יהודים. אני מבין שבמציאות שבה את נמצאת, לא קל לשמוע דברים כאלו, ובודאי שאת כיום לא מסוגלת לחשוב על פרידה, ולנסות להתקדם קדימה, אך דעי שצעד זה יהיה לך הטוב והנכון ביותר. ככל שתצליחי יותר מהר להבין, להשלים ולפעול נכון, בתוך המציאות הזו שבה את נמצאת, כן תזכי לבנות משהו נכון וטוב יותר. ליבי בוכה איתך, שהגעת למצב זה, אך אני מאמין שמהקושי הזה רק תזכי להרוויח, ולאחר זמן תגלה כמה נכונים היו בשבילך דרכי ה'. אני תפילה לה' שיתן לכם כח להתגבר, ושתזכו להתרומם מהמצב הזה. היו חזקים, וצעדו בצעדים שהם הנכונים, גם אם הם קשים. חיזקו ואימצו הרב יצחק גרינבלט.
שאלה: דיני חצרות משותפות: אדם שתל עצים בחצרו על גבול המגרש עם שכנו והעצים פולשים לחצר שכנו. על מי לשאת בהוצאות הגיזום של העצים המפריעים?
תשובה: שנינו במשנה במסכת בבא בתרא דף כז, שיש לניזק יכולת לקצוץ ענפי אילן שנוטה לחצרו, כשיש לו פגיעה כתוצאה מפלישת הענפים לחצרו. וכן נפסק בשו"ע חו"מ, סימן קנה סעיף כו. אמנם מדברי הרמב"ם, הטור (סעיף מא בשם גאון) ושולחן ערוך נראה שהניזק אינו יכול לחייב את המזיק לקצוץ הענפים, אלא יש לו זכות לקצוץ בעצמו את הענפים שנוטים לתוך רשותו. הרב מרדכי גרוס.
שאלה: ברכת ההודאה על הגשמים - מספר שאלות: לכת"ר שליט"א 1. האם בחורף אחד יכולות להיות מספר בצורות? כלומר האם הרב פוסק שאפשר להתחייב מספר פעמים במשך שנה אחת? 2. האם ברכת ההודאה על הגשם תלויה בשאלת גשמים? כלומר, האם הגשם הנוכחי והעצמתי שירד בתחילת חודש אייר, טעון ברכה?
תשובה: א. אם יהיו ארבעים יום שלא ירד גשם ואח"כ יורד שוב אז צריך להודות, ויכולה להיות מציאות כזאת כמה פעמים בשנה. ב. לא, אומרים את זה רק כשהייתה עצירת גשמים ואז גשמים ירדו, ירדו אבל באייר בכלל לא צריך לרדת גשמים. ההגדרה היא שארבעים יום לא ירדו ואז ירדו כמויות כמו שמוזכר בהלכה - כחתן לקראת כלה.
שאלה: ריקודים מעורבים: בע"ה אחותי מתחתנת עוד מעט! היא והחתן לא כ"כ דתיים. חוץ מהמשפחה שלי ישנם עוד מוזמנים דתיים. אך למרות כל הבקשות והנסיונות- היא לא מוכנה לשים מחיצה בזמן הריקודים. אני שואלת בשם אימי, אחותי, בשמי וכדומה. האם ישנה אפשרות להקל קצת בעניין הריקודים המעורבים במקרה הספציפי הזה,(כגון לרקוד בצד.) כדי לשמח או לא? זוהי הפעם הראשונה שאני נתקלת בעניין כזה אך אני (בתקווה שלא) כמעט בטוחה שאתקל בו שוב. מה אוכל לעשות?
תשובה: ב"ה לך. קיבלתי את מכתבך וחשבתי עליו המון. לפעמים אנו נדרשים להתמודד עם קשיים לא פשוטים, עם מצבים שמצד אחד הדבר הפשוט ביותר היה לברוח מההתמודדות, אך מצד שאני אנו מבינים שלא נכון לברוח, אלא ה' נתן לנו מקום להתמודד, וה' מאמין בנו שאנו נתמודד נכון ונצליח, ומההתמודדות הזו נצא יותר טובים ויותר שלמים. חשוב מאוד לזכור, שכל התמודדות מחשלת ומחזקת את האדם. ממש כמו שאדם עושה אימון על ידי משקולות, שהמשקולות מקשות עליו, והן אלו שגורמות לו לפיתוח השרירים, כך ממש בהתמודדויות שלנו. לא קל להתמודד עם משפחה שלא כל כך איתנו מבחינה דתית, אבל חשוב לדעת, שהתנהגות נכונה גורמת לקידוש ה', ואנו שותפים בקידום של המשפחה. הקידום של המשפחה הוא החסד הגדול ביותר, והוא ממש מצווה גדולה, אלא שהוא דורש המון סבלנות, והשקעה בנחת ובאמונה גדולה. לכן, ודאי שחשוב מאוד שתהיי בחתונה, ותנסי לעשות כל מה שאת יכולה כדי לשמח אותה. אם יש אפשרות לעשות ריקודים בצד, זו אפשרות, כמובן לא בפני גברים, אלא למצוא מקום שאין גברים, אולי אפילו מחיצה רק לכן, ואם לא, אז במקום שהגברים לא נמצאים, ואם בכל זאת גבר יבוא, זו כבר האחריות שלו. חשוב מאוד שמעבר לריקודים תשדרו לה המון שמחה והמון שותפות. היא רוצה וזקוקה לכם, ולמרות שהיא עדיין לא מוכנה ללכת לקראתכן בכל המצב של הצניעות, דעי שהשמירה על הקשר, היא בסיס גדול מאוד לשינוי, גם אם הוא יקרה עוד זמן. היו חזקות, ושדרו שמחה עם הגבולות הנכונים ובעזרת ה' יהיה טוב. הרב יצחק גרינבלט.
שאלה: איך להתמודד עם טראומה?: לפני כ4 שנים נישאתי לאדם מכה שאילץ אותי לעשות מעשה פלילי ולגניבת כספים. היום בשעה טובה התגרשתי ממנו וריציתי את חובי לחברה אך לצערי מכיוון שרציתי עונש מאסר החברה אינה מוכנה לקבל אותי ואין באפשרותי למצוא פרנסה או זיווג. הדבר אינו קל לי והייתי רוצה לדעת כיצד ניתן להתמודד עם הטראומה הקשה הזו.
תשובה: : העיקר הוא הרוגע הנפשי שלך. כשאת תלמדי על עצמך זכות ותהיה נקייה זה ידביק גם את האחרים. כשיראו אותך נוהגת בדרך ארץ בנעימות בטוב לב במשך הזמן תבוא רפואה וישועה.
שאלה: המשך תלת דרבנן בשמיטה: לרב. האם לא כתוב בשו"ת באהלה של תורה,ג,יז שתלת דרבנן בשמיטה - מותר. וכן במשפט כהן,עד? השאלה נשאלה בהמשך לשאלה "נטיעה בשמיטה"
תשובה: וברכת ד' בכל המקומות מדובר בגוי שעושה את הפעולה, ומכיוון שיש סברא שאין איסור בדבר כלל, אבל לא בדרך של הידור וכדו', זה לא יעלה על דעת להתיר אסורי דרבנן בגלל שיש מספר אסורי דרבנן (ודאיים). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עקירת עץ עקר לצורך נטיעה עץ אחר: בגינה פרטית ישנם 5 עצי פרי. 3 פרי הדר, תפוח ואפרסק. העצים ניטעו לפני 7 שנים. עצי ההדר לא נותנים שום פרי למרות שקנינו אותם כשתיל עם פרי עליהם. למרות זאת התפוח והאפרסק נותנים שפע פירות. יתכן שהאדמה במקום לא מתאימה לעצי הדר. ניסיתי גם להוסיף דשנים ללא יועיל. אחד מעצי הדר אומנם ירוק אבל לא גודל ונשאר בגובה כמו ששתלנו אותו לפני 7 שנים. האם מותר לעקור את העצים שלא נותנים פירות ולנטוע במקומם עצי פרי שהם לא הדר?
תשובה: וברכת ד' אם העץ לא נתן יבול במשך 7 שנים ונשאר בגודל כמו בשעת הנטיעה, נראה שאפשר לעקור ולטעת עצי פרי מניבים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: גילוח בספירת העומר לברית: נולד לנו בן בשעטו"מ. אני מבקשת לדעת האם מותר לבעלי להתגלח לכבוד טקס ברית המילה המתעתד להיות בעז"ה ביום ה הקרוב.
תשובה: ב"ה מזל טוב. כן. שתזכו לגדלו לתורה חופה ומעשים טובים מתוך בריאות נוחת. הרב חגי בר גיורא
שאלה: אינטרנט משותף: הרב כתב שאם לא רשום במפורש בהסכם שיש איסור לעשות אינטרנט משותף אז מותר ואין בכך בעיה. האם לכתחילה הדבר מותר? הרי כל עניין הרשת האלחוטית נועד בשביל נוחות דיירי הבית בלבד! שאם יש כמה מחשבים בבית שלא יסתבכו ויצטרכו להתעסק עם כבלים. אבל שימוש באופן קבוע ע"י מספר שכנים נראה לכאורה אסור, שהרי אם חיבור השכנים לרשת היה נעשה באמצעות כבלים וחוטים שיוצאים מאותו בית הדבר היה נראה כאסור. ללא קשר כלל לכך שהחיבור מאט את מהירות האינטרנט( כיום יש עד 100 מגה מהירות ככה שלא בהכרח תורגש ירידה במהירות ) ב מראש! השאלה נשאלה בהמשך לשאלה "רכישה במשותף של נתב אינטרנט"
תשובה: הדבר מותר לכתחילה, כל עוד החברה לא מודיעה על הגבלת השימוש אין בכך כל איסור. הרב מרדכי גרוס.
שאלה: כשרות לאחר הפסח: הרב. אני משרת בצה ל, ובמשרד בו אני יושב ישנה קופסת נס קפה אשר יש לי מספר ספקות לגבי השימוש בה. על הקפה מצויין כי הוא כשר לפסח, אך מכיון שהשתמשנו בקפה אף לפני הפסח, ייתכן ונכנס לתוך הקופסא מזון מסוג אחר (סוכר וכדו ), ובמידה חוששים לזה, אזי ישנו ספק נוסף האם בעליה של קופסת הקפה כיון עליה כי תימכר במכירת החמץ. אשמח לדעת האם ניתן להשתמש בחבילה.
תשובה: ב"ה שלו-ם וברכה אפשר להשתמש בקפה. כי אין במרכיבים חמץ. ואף אם נפל פירור חמץ הוא בטל. הרב חגי בר גיורא
שאלה: באשמת מי תאונת הדרכים?: אם הייתה תאונה בה נהגת החליקה על הכביש ונעצרה באמצע הנתיב מתוך בהלה מעט אחרי עיקול בכביש, והנהג שבא אחריה שעבר את העיכול ורק אז ראה אותה ניסה לבלוםברגע שראה אותה, אבל גם הוא החליק ופגע בה מאחור- באשמת מי התאונה? על פי חוקי הביטוח- מי שבא מאחור תמיד אחראי לתאונה, אך מצד שני הנהג עשה את כל מה שיכל כדי לא לפגוע.
תשובה: המשנה במסכת בבא קמא (דף ל"א ) אומרת: "שני קדרין שהיו מהלכין זה אחר זה ונתקל הראשון ונפל ונתקל השני בראשון, הראשון חייב בנזקי השני" הגמרא הסבירה שהראשון חייב מהסיבה שהיה יכול לקום ולא קם ולכן, מכיון שהוא נשאר בדרך מרצונו, הוא הופך להיות בגדר של "בור המזיק". יש אומרים שאפילו לא היה יכול לעמוד אלא שהיה יכול להזהיר את הבא אחריו ולא עשה זאת, הרי הוא מתחייב בנזקיו. להלכה פסק השולחן ערוך כדעה הראשונה, והרמ"א הוסיף גם את הדעה השניה (חושן משפט סימן תי"ג סעיף א) המקרה הנ"ל מציג מצב שהאדם בנופלו הפך להיות מזיק כ"בור" שנפער במרכז הדרך. הראשונים והאחרונים הגדירו אדם שנוהג ברכב ומזיק תוך כדי נסיעה כ"אדם המזיק" (עיין תשובת רא"ש כלל ק"א סעיף קטן ה' ) נמצינו למדים, שאדם הנוסע ברכבו ונתקע בדרך, באופן שהוא יוצר הפרעה לתנועה סדירה, הרי הוא הופך להיות מזיק מדין "בור" ומתחייב בנזקים, בתנאי ש: א.הרכב נתקע שלא בכוונה ב. הוא היה יכול להזיזו משם ולא עשה זאת (כדברי העמדת הגמ' "שהיה לו לעמוד ולא עמד") או לפחות שהיה יכול להזהיר ולא עשה זאת (רמ"א שם). נציין - שחיוב הנזקין מדין בור המזיק מחייב את בעל הבור בתשלומי נזקי גופו של הניזק ולא בתשלומי נזקי ממונו (כדרשת ח -"שור" - ולא אדם "חמור" - ולא כלים) ממילא אם המכונית שבאה מאחרו ניזוקה הרי בעל המכונית הראשונה שנתקעה פטור מתשלומי הנזק ואם הנהג עצמו נפגע בעל הרכב הראשון חייב בתשלומי נזקי גופו. אם הוא (הראשון )נתקע שלא בכוונה, ובנוסף לא היה יכול להזיז את רכבו משם - הרי הוא אנוס ופטור מת הנזיקין. להלכה - אנו הולכים אחרי "מנהג המדינה" חוקי התעבורה המקובלים היום במדינת ישראל. חוקים אלו תקפים אף מצד דין התורה שהרי האדם מקבל רשיון לנהוג בכבישי המדינה והרשות ניתנת לו בתנאי שהוא נוהג לפי כללי התעבורה במדינה על זכויותיהם ועל חובותיהם. ממילא גם החיובים בתאונות על פי מנהג המדינה - חוקי התעבורה, מחייבים את האדם מדין תורה. אם אין חוק ידוע ומקובל במדינה, נלך על פי הכללים שנתנו לנו ח כפי שבארנו לעיל.
שאלה: אכילה לפני תפילה : האם מותר לאכול לפני תפילת שחרית? ומה קורה במקרה שבמידה ומתפללים קודם, האוכל כבר לא ישאר? כמו למשל: אוכל במוסד מסוים, בישיבה או בכל מקום אחר הנותן ארוחת בוקר.
תשובה: רק לחולה שיש לו צורך מותר לאכול. תבקש מחבר שישמור עבורך אוכל.